**AZ ELTE SZMSZ II. KÖTET, A HALLGATÓI KÖVETELMÉNYRENDSZER ÁLTALÁNOS RÉSZÉNEK MÓDOSÍTÁSA**

*(kiemelések magyarázata: bold - új szövegrész, vagy a kihúzásra javasolt szövegrész visszahelyezése; áthúzott – törölni javasoljuk;)*

*Az indoklásoknál alapvetően a beküldő által írt szöveg található, ha volt saját megjegyzés, akkor viszont megjelenik az eredeti indoklás és a hozzáfűzött megjegyzés is.*

|  |  |  |  |
| --- | --- | --- | --- |
| **JELENLEG HATÁLYOS** | **MÓDOSÍTÁSI JAVASLAT** | **BEKÜLDŐ** | **MEGJEGYZÉS** |
| 51. § (2) Az Nftv. 59. § (1), (2) bekezdésében foglaltak szerint akkor szűnik meg a hallgatói jogviszony, ha a hallgatónak nincs az Egyetemen másik tanulmánya folyamatban. | 51. § (2) Az Nftv. 59. § (1)~~, (2)~~ bekezdésében foglaltak szerint akkor szűnik meg a hallgatói jogviszony, ha a hallgatónak nincs az Egyetemen másik tanulmánya folyamatban. | BTK | Az Nftv. 59. § (2) bekezdését 2018-ban hatályon kívül helyezték. |
| 56. § (1) A meghirdetésért felelős oktatási szervezeti egység vezetője az előző félév nyolcadik hetének végéig gondoskodik a meghirdetni kívánt kurzusok (beleértve a vizsgakurzusokat is) Elektronikus Tanulmányi Rendszerbe való rögzítéséről. A listában meg kell adni a kurzusleírásban szereplő adatokat [jelen Szabályzat 17. § (2) bek.], valamint azt, hogy a nem szakos hallgatók előfeltételek teljesítése nélkül is felvehetik-e az adott kurzust.(2) Az előzetes kurzuskínálatban fel kell tüntetni a kurzus oktatóját, illetve tervezett helyét és időpontját (a speciálkollégiumok és vizsgakurzusok kivételével), valamint a minimális és a tervezett maximális létszámát. Ha az előzetes kurzuskínálat összeállításakor a kurzus oktatójának személye még nem ismert, a tanegység felelősét kell megjelölni. | 56. § (1) A meghirdetésért felelős oktatási szervezeti egység vezetője az előző félév ~~nyolcadik hetének~~ **szorgalmi időszakának** végéig gondoskodik a meghirdetni kívánt kurzusok (beleértve a vizsgakurzusokat is) Elektronikus Tanulmányi Rendszerbe való rögzítéséről. A listában meg kell adni a kurzusleírásban szereplő adatokat [jelen Szabályzat 17. § (2) bek.], valamint azt, hogy a nem szakos hallgatók előfeltételek teljesítése nélkül is felvehetik-e az adott kurzust.(2) Az előzetes kurzuskínálatban fel kell tüntetni a kurzus oktatóját, illetve tervezett helyét és időpontját (a speciálkollégiumok és vizsgakurzusok kivételével), valamint a minimális és a tervezett maximális létszámát. Ha az előzetes kurzuskínálat összeállításakor a kurzus oktatójának személye még nem ismert, a tanegység felelősét kell megjelölni. | OKTIGPPK | OKTIG: kurzusmeghirdetési jelentés szerint a határidő túl korai.PPK: Fölmerült még módosítási igényként, hogy pontosítani kellene az előzetes kurzusmeghirdetésre vonatkozó szabályokat, jelesül az 56. § (1)-(2) bekezdést, mert az abban foglaltak nem tarthatók be. Eszerint ugyanis az előzetes kurzusmeghirdetés első pillanatában kellene ismerni a kurzus ismérvei közül az oktató személyének kivételével minden adatot (hely, idő, létszám), amik ekkor, különösen a tavaszi félévről az őszi félévre hirdetett kurzusok esetében még nem állnak rendelkezésre. |
| 72. § (6) A szóbeli vizsgák az Egyetem oktatói és hallgatói számára – a vizsgáztatás helyszíne megszabta keretek között – nyilvánosak. Szóbeli vizsga nyilvánossága a vizsgázó kérésére korlátozható. | 72. § (6) A szóbeli vizsgák az Egyetem oktatói**,** ~~és~~ hallgatói **és tanulmányi adminisztrációt végző dolgozói** számára – a vizsgáztatás helyszíne megszabta keretek között – nyilvánosak. Szóbeli vizsga nyilvánossága a vizsgázó kérésére korlátozható. | PPK | Egyes, bizottság előtt zajló vizsgákon, záróvizsgarészeken, nem a vizsgabizottság tagjaként, jellemzően jegyzői szerepkörben a tanulmányi adminisztráció részéről is jelen van valaki, legyen szó akár jelenléti, akár online vizsgáról. |
| 73. § (8) A hallgató számára lehetővé kell tenni, hogy félévente szakonként két sikeres vizsgaeredményét javítsa az adott vizsgaidőszakban. Ebben az esetben a vizsgaeredmény az előző teljesítést semmissé teszi. Javítóvizsga – ha nincs ilyen meghirdetve – bármely meghirdetett vizsgaidőpontban, akár utóvizsga-időpontban is tehető, amennyiben ezt az igényét a hallgató legkésőbb a vizsga előtt három munkanappal a TH-ban jelzi, és a meghirdetett létszámba befér a jelentkezése. Külön vizsgaidőpontot javítóvizsga céljából hirdetni nem köteles a kurzus vezetője. | 73. § (8) A hallgató számára lehetővé kell tenni, hogy félévente szakonként **legfeljebb** két sikeres vizsgaeredményét javítsa az adott vizsgaidőszakban. Ebben az esetben a vizsgaeredmény az előző teljesítést semmissé teszi. Javítóvizsga – ha nincs ilyen meghirdetve – bármely meghirdetett vizsgaidőpontban, akár utóvizsga-időpontban is tehető, amennyiben ezt az igényét a hallgató legkésőbb a vizsga előtt három munkanappal a TH-ban jelzi, és a meghirdetett létszámba befér a jelentkezése. Külön vizsgaidőpontot javítóvizsga céljából hirdetni nem köteles a kurzus vezetője. **Ha a hallgató az adott félévben adott szakon engedélyezett két javítóvizsgát sikeresen letette, további javítóvizsga-jelentkezései, illetve az ezeken megszerzett további javító eredményei törlésre kerülnek.** | OKTIGGTK | SDA javítást kértünk a javítóvizsgák számának korlátozására, de a törlést rögzíteni kell a HKR-ben is, hogy végre lehessen hajtani. |
| 91. § (5) A lakhatási támogatásból kollégiumi férőhely bérlésére, kollégium felújításra fordítható támogatás szükséges arányát évente a szolgáltatási igazgató előterjesztésére, az Oktatásszervezési és Hallgatói Ügyek Bizottsága (továbbiakban: OHÜB) határozza meg, azzal, hogy a támogatás legalább 30%-át szociális alapú támogatásra kell fordítani. A döntést minden év február 15-ig kell meghozni. A döntés hatályosságának feltétele a kancellár egyetértése. | 91. § (5) A lakhatási támogatásból kollégiumi férőhely bérlésére, kollégium felújításra fordítható támogatás szükséges arányát évente a szolgáltatási igazgató előterjesztésére, az Oktatásszervezési és Hallgatói Ügyek Bizottsága (továbbiakban: OHÜB) határozza meg, azzal, hogy a támogatás legalább 30%-át szociális alapú támogatásra kell fordítani. A döntést minden év**ben az Egyetem éves költségvetésének Szenátus elé terjesztéséig** ~~február 15-ig~~ kell meghozni. | SZI | SZI: a HKR-ben megadott határidőig nem állnak rendelkezésre a szükséges adatok. A határidő módosításával az EHÖK is egyetért. |
| 131. § (2) Az (1) bekezdés alapján megállapított határidő egyben az Rendelet 36. § (1) bekezdésében meghatározottak szerinti mentesség kérelmezésének jogvesztő határideje. | 131. § (2) ~~Az (1) bekezdés alapján megállapított határidő egyben az Rendelet 36. § (1) bekezdésében meghatározottak szerinti mentesség kérelmezésének jogvesztő határideje.~~ | OKTIG | Már nincsen olyan hallgató, aki 2006. december 31-je előtt létesített jogviszonyt és élhetne a közismereti tanári, vagy a gyermek után járó költségtérítés-mentességgel. |
| 131. § (5a) A (4) és (5) bekezdésben foglalt kérelmeket az Elektronikus Tanulmányi Rendszeren keresztül kell benyújtani őszi félévben szeptember 15-ig, a tavaszi félévben február 15-ig, amely határidők jogvesztők. Ha az önköltséges képzésre történő átsorolásra később kerül sor, a (4) és (5) bekezdésben foglalt kérelmek benyújtási határideje az átsorolásról szóló értesítést követő 15. nap. | 131. § (5a) A (4) és (5) bekezdésben foglalt kérelmeket az Elektronikus Tanulmányi Rendszeren keresztül kell benyújtani ~~őszi félévben szeptember 15-ig, a tavaszi félévben február 15-ig~~ **a szorgalmi időszak második hetében szombaton 17:00-ig**, amely határidő~~k~~ jogvesztő~~k~~. Ha az önköltséges képzésre történő átsorolásra később kerül sor, a (4) és (5) bekezdésben foglalt kérelmek benyújtási határideje az átsorolásról szóló értesítést követő 15. nap. | OKTIG | Az utóbbi időszakban többször volt szükség a tanév rendjének a szokott ütemezéstől eltérő módosítására. A fix határidők betartása több alkalommal is nehézséget okozott. |
| 72. § (3) Az oktató vagy a vizsga lebonyolításában közreműködő személy jogosult a hallgató vizsgáját megszakítani és vizsgáját elégtelen érdemjeggyel minősíteni, ha nem megengedett segédeszköz(ök) használatát vagy más személy együttműködését észleli. | 72. § (3) ~~Az oktató vagy a vizsga lebonyolításában közreműködő személy jogosult a hallgató vizsgáját megszakítani és vizsgáját elégtelen érdemjeggyel minősíteni, ha nem megengedett segédeszköz(ök) használatát vagy más személy együttműködését észleli.~~ | GTKOKTIG | Bevezetésre kerül egy új 74/D. §, ahol nem csak a vizsgák, hanem általában a számonkérések tisztaságával kapcsolatos szabályok kapnak helyet. |
| Jelenleg nem létezik 74/D. §. | **74/D. §****(1) Ha a hallgató a kurzushoz kapcsolódó bármilyen típusú számonkérés tisztaságát megsértette, akkor****a) az oktató vagy a számonkérés lebonyolításában közreműködő személy jogosult a számonkérést megszakítani, és****b) az oktató jogosult elégtelen érdemjegyet adni.** **(2) Amennyiben felmerül annak alapos gyanúja, hogy a hallgató megsértette a számonkérés tisztaságát, az oktató kezdeményezésére a dékán egy eseti bizottság felállításával (melynek legalább egy tagját a hallgatói önkormányzat delegálja) legkésőbb a soron következő félév harmadik hetének végéig elrendelheti az ügy kivizsgálását. Ha megállapításra kerül, hogy a hallgató megsértette a számonkérés tisztaságát, az esetlegesen időközben megszerzett érdemjegyét törölni kell.****(3) A cselekmény módjától, jellegétől, kiterjedtségétől, súlyosságától függően fegyelmi eljárás is indítható, melynek eredményeképpen a cselekmény súlyának, körülményeinek értékelésétől függő fegyelmi büntetés szabható ki.** | GTKOKTIG | A számonkérések tisztaságát biztosító általános szabály bevezetése. |
| 169. § (2) Nem vonható felelősségre a hallgató – a jelen Szabályzat 74/A–74/C. §-okban foglaltak kivételével – olyan magatartásért, cselekményért vagy mulasztásért, melyhez a I–IX. és XII–XXIII. fejezet valamelyike fűz – tanulmányi jellegű – jogkövetkezményt. | 169. § (2) Nem vonható felelősségre a hallgató – a jelen Szabályzat 74/A–74/~~C~~**D**. §-okban foglaltak kivételével – olyan magatartásért, cselekményért vagy mulasztásért, melyhez a I–IX. és XII–XXIII. fejezet valamelyike fűz – tanulmányi jellegű – jogkövetkezményt.  | GTKOKTIG | A számonkérések tisztaságát biztosító általános szabály bevezetéséhez kapcsolódó módosítás. |
| 58. § (1) A hallgató – az (1a) bekezdésben meghatározott korlátozással – jogosult az Elektronikus Tanulmányi Rendszerben az Egyetem bármely oktatási szervezeti egysége által meghirdetett kurzusra, vizsgakurzusra jelentkezni (kurzusfelvétel).(1a) Amennyiben a hallgató több szakon is folytat tanulmányokat, az adott szak mintatantervéhez tartozó kurzusokat a másik szak irányából nem veheti fel.(2) Az adott szak mintatantervéhez tartozó kurzusokat a hallgató azon a képzési helyen veheti fel, amelyre felvételt vagy – képzési helyszín váltásával – átvételt nyert. | 58. § (1) A hallgató – az (1a) bekezdésben meghatározott korlátozással – jogosult az Elektronikus Tanulmányi Rendszerben az Egyetem bármely oktatási szervezeti egysége által meghirdetett kurzusra, vizsgakurzusra jelentkezni (kurzusfelvétel).(1a) Amennyiben a hallgató több szakon is folytat tanulmányokat, az adott szak mintatantervéhez tartozó kurzusokat a másik szak irányából nem veheti fel.(2) Az adott szak mintatantervéhez tartozó kurzusokat a hallgató azon a képzési helyen veheti fel, amelyre felvételt vagy – képzési helyszín váltásával – átvételt nyert.**(2a) A (2) bekezdés rendelkezéseitől kivételes tanulmányi rend keretében el lehet térni.** | PPK | A szabályozásban megoldást keresünk arra, miként lehet a hallgató tanulmányainak szervezését segíteni, ha két különböző szakon folytat tanulmányokat, pl. az egyiket a budapesti, a másikat a szombathelyi képzési helyszínen, és a két szak mintatantervének tárgyai között átfedés van. Ilyen eset pl. a testnevelő tanár osztatlan mesterszak és az edző alapképzési szak, melyek alapozó tárgyai magas arányban megegyeznek. Mivel a PPK két intézete, a budapesti Egészségfejlesztési és Sporttudományi Intézet, és a Sporttudományi Intézet – Szombathely a mindkét helyen oktatott, sporttudományi szakjait mind a tantervi követelményekben, mind pedig a képzés színvonalában összehangolja, a hallgató tanulmányai szempontjából lényegében mindegy, hogy az adott tárgyakat hol végzi. A kapcsolódó HKR-módosítási javaslat beemeli a kivételes tanulmányi rend indokai közé az egyetemen belüli párhuzamos tanulmányokat, így az ilyen kérelem alapján nyílik lehetőség arra, hogy a szakos tárgyakat az ezt kérő hallgató a másik szakja felől vegye fel. Ennek hiányában csak szabadon választhatóként vehetné fel, ami után kreditátviteli eljárásban írható jóvá a másik szakon a teljesítés, továbbá a szabadon választható tárgyak volumenétől függően kredittúlfutásért fizetnie kell a hallgatónak, vagy az önköltségrészt elengedésére irányuló kérelmet kell benyújtania. |
| 72. § (4) Szóbeli vizsgán a vizsgázónak a felelet előtt lehetővé kell tenni a megfelelő felkészülést. Ettől kizárólag a vizsgázó kérésére lehet eltekinteni. | 72. § (4) ~~Szóbeli vizsgán a vizsgázónak a felelet előtt lehetővé kell tenni a megfelelő felkészülést. Ettől kizárólag a vizsgázó kérésére lehet eltekinteni.~~ **A vizsga lebonyolításának menetét az oktató legkésőbb a vizsga megkezdéséig ismerteti a hallgatóval.** | OKTIG, BTK | A módosítás a gyakorlat leképezése. |
| 72/B. § (2) A vizsga lebonyolításának menetét az oktató legkésőbb a vizsga megkezdéséig ismerteti a hallgatóval. Ennek keretében a 72. § (4) bekezdésétől eltérhet. Az online szóbeli számonkérés során folyamatosan jelen kell lennie egy másik oktatónak vagy vizsgázónak. Vizsgázói (hallgatói) jelenlét kizárólag az igénybe vett elektronikai eszköz útján valósulhat meg. Abban az esetben, ha felmerült a vizsga megtartását lehetetlenné tevő technikai probléma (így különösen az internetes kapcsolat megszakadása) a) a vizsga megkezdését megelőzően [72. § (2) bekezdése], akkor az adott napra esedékes többi vizsga lebonyolítását követően ismét meg kell próbálni létrehozni a kapcsolatot. Ennek sikertelensége esetén biztosítani kell, hogy a hallgató a legkorábban alkalmas másik napon újabb vizsgakísérletet tegyen; b) a vizsga megkezdését követően [72. § (2) bekezdése], akkor haladéktalanul meg kell kísérelni a probléma elhárítását, és a vizsgát folytatni kell, ennek során azonban az oktató jogosult más vizsgatételből is kérdést feltenni. Amennyiben a problémát nem sikerült elhárítani, akkor az adott napra esedékes többi vizsga lebonyolítását követően ismét meg kell próbálni létrehozni a kapcsolatot. Ennek sikertelensége esetén biztosítani kell, hogy a hallgató a legkorábban alkalmas másik napon újabb vizsgakísérletet tegyen. | 72/B. § (2) ~~A vizsga lebonyolításának menetét az oktató legkésőbb a vizsga megkezdéséig ismerteti a hallgatóval. Ennek keretében a 72. § (4) bekezdésétől eltérhet.~~ Az online szóbeli számonkérés során folyamatosan jelen kell lennie egy másik oktatónak vagy vizsgázónak. Vizsgázói (hallgatói) jelenlét kizárólag az igénybe vett elektronikai eszköz útján valósulhat meg. Abban az esetben, ha felmerült a vizsga megtartását lehetetlenné tevő technikai probléma (így különösen az internetes kapcsolat megszakadása) a) a vizsga megkezdését megelőzően [72. § (2) bekezdése], akkor az adott napra esedékes többi vizsga lebonyolítását követően ismét meg kell próbálni létrehozni a kapcsolatot. Ennek sikertelensége esetén biztosítani kell, hogy a hallgató a legkorábban alkalmas másik napon újabb vizsgakísérletet tegyen; b) a vizsga megkezdését követően [72. § (2) bekezdése], akkor haladéktalanul meg kell kísérelni a probléma elhárítását, és a vizsgát folytatni kell, ennek során azonban az oktató jogosult más vizsgatételből is kérdést feltenni. Amennyiben a problémát nem sikerült elhárítani, akkor az adott napra esedékes többi vizsga lebonyolítását követően ismét meg kell próbálni létrehozni a kapcsolatot. Ennek sikertelensége esetén biztosítani kell, hogy a hallgató a legkorábban alkalmas másik napon újabb vizsgakísérletet tegyen. | OKTIG, BTK | Összhangban a 72. § (4) bek. módosításával. |
| 74. § (2) Kivételes tanulmányi rend engedélyezésének indoka lehet:1. kiemelkedő tanulmányi eredmény,
2. folyamatosan jó tanulmányi eredmény melletti, kiemelkedő szakmai-tudományos tevékenység, beleértve a szakkollégiumi tagságot, a tutorálást és a honorácior státuszt is,
3. folyamatosan jó tanulmányi eredmény melletti egyetemi közéleti tevékenység,
4. külföldi tanulmányi, külföldi szakmai gyakorlati ösztöndíj vagy az adott félévet meg nem haladó időtartamú, olyan külföldi munkavállalás, ami előzetes kreditvizsgálat alapján szakmai kreditként befogadható,
5. szüléssel, csecsemőgondozással kapcsolatos indokok,
6. a hallgató vagy közvetlen hozzátartozójának egészségi állapotára vonatkozó körülmény,
7. első osztályú, élsportolói tevékenység, nemzeti válogatott kerettagság,
8. a tantervben rögzített külső szakmai gyakorlaton való részvétel,

külföldi hallgató esetében a Magyarországra való bejutás lehetetlenülése. | 74. § (2) Kivételes tanulmányi rend engedélyezésének indoka lehet:1. kiemelkedő tanulmányi eredmény,
2. folyamatosan jó tanulmányi eredmény melletti, kiemelkedő szakmai-tudományos tevékenység, beleértve a szakkollégiumi tagságot, a tutorálást és a honorácior státuszt is,
3. folyamatosan jó tanulmányi eredmény melletti egyetemi közéleti tevékenység,
4. külföldi tanulmányi, külföldi szakmai gyakorlati ösztöndíj vagy az adott félévet meg nem haladó időtartamú, olyan külföldi munkavállalás, ami előzetes kreditvizsgálat alapján szakmai kreditként befogadható,
5. szüléssel, csecsemőgondozással kapcsolatos indokok,
6. a hallgató vagy közvetlen hozzátartozójának egészségi állapotára vonatkozó körülmény,
7. első osztályú, élsportolói tevékenység, nemzeti válogatott kerettagság,
8. a tantervben rögzített külső szakmai gyakorlaton való részvétel,
9. külföldi hallgató esetében a Magyarországra való bejutás lehetetlenülése[~~.]~~**,**
10. **az egyetemen belül eltérő képzési helyszínen folytatott párhuzamos képzés.**
 | PPK | Az egy-egy félévre biztosított kivételes tanulmányi rend biztosítani tudja azt, hogy a hallgató ne kontrol nélkül „szlalomozzon” a szakjai között, hanem csak a szakmai megfelelőség alapján kaphasson engedélyt egyes szakos tárgyak másik szak felőli felvételére. |
|  | „74. § (7) [*A kivételes tanulmányi rend keretében a hallgató a következő kedvezményekben részesíthető:]***e) az adott szak mintatantervéhez tartozó kurzusok eltérő képzési helyszínen való felvétele.** |  | A módosítás célja a koherencia megteremtése az 58. § új (2a) bekezdésével és a 74. § (2) bek. új j) pontjával. |
| 207. § (1) A fogyatékossággal élő és a tartós orvosi kezelésre szoruló (a továbbiakban: speciális szükségletű) hallgató tanulmányai során a tanulmányi követelmények teljesítésére kedvezményeket vehet igénybe, amennyiben a speciális szükségletre vonatkozó információkat a regisztráció keretében bejelenti.(2) A segítségnyújtásra, mentességekre és kedvezmények megállapítására létrehozott kari bizottságok (jelen fejezetben a továbbiakban: speciális bizottságok) orvosi, egészségügyi, igazságügyi szakvélemények alapján, jelen Szabályzat VIII. fejezetben szabályozott eljárásrendben döntenek a fogyatékos hallgatókat megillető kedvezmények, illetve a tanulmányi kötelezettségek részleges- vagy teljes mentességére irányuló kérelmek elbírálásáról. A speciális bizottság egyes döntési jogköröket a kari koordinátornak átadhat.(3) A karokon speciális szükségletű hallgatók ügyeiért felelős kari koordinátort (jelen fejezetben a továbbiakban: kari koordinátor) kell kijelölni, aki a speciális szükségletű hallgatók részére segítséget nyújt a hallgatói jogviszonyból eredő jogok gyakorlására és kötelezettségek teljesítésére. A kari koordinátort a speciális bizottságok véleményének meghallgatása után a kar vezetője bízza meg.(4) A kari döntés ellen a hallgató 15 napon belül jogorvoslati kérelemmel fordulhat a Hallgatói Jogorvoslati Bizottsághoz. | 207. § (1) A fogyatékossággal élő és a tartós orvosi kezelésre szoruló (a továbbiakban: speciális szükségletű) hallgató tanulmányai során a tanulmányi követelmények teljesítésére kedvezményeket vehet igénybe, amennyiben a speciális szükségletre vonatkozó információkat a regisztráció keretében bejelenti.(2) A segítségnyújtásra, mentességekre és kedvezmények megállapítására létrehozott kari bizottságok (jelen fejezetben a továbbiakban: speciális bizottságok) ~~orvosi, egészségügyi, igazságügyi~~ **a fogyatékosság megállapítására jogosult szerv(ek)** szakvéleményei alapján, jelen Szabályzat VIII. fejezetben szabályozott eljárásrendben döntenek a fogyatékos hallgatókat megillető kedvezmények, illetve a tanulmányi kötelezettségek részleges- vagy teljes mentességére irányuló kérelmek elbírálásáról. A speciális bizottság egyes döntési jogköröket a kari koordinátornak átadhat.(3) A karokon speciális szükségletű hallgatók ügyeiért felelős kari koordinátort (jelen fejezetben a továbbiakban: kari koordinátor) kell kijelölni, aki a speciális szükségletű hallgatók részére segítséget nyújt a hallgatói jogviszonyból eredő jogok gyakorlására és kötelezettségek teljesítésére. A kari koordinátort a speciális bizottságok véleményének meghallgatása után a kar vezetője bízza meg.(4) A kari döntés ellen a hallgató 15 napon belül jogorvoslati kérelemmel fordulhat a Hallgatói Jogorvoslati Bizottsághoz.**(5) A regisztrált speciális szükségletű hallgató egyéni szükségleteinek megfelelő segítséget és szolgáltatást igényelhet a Speciális Hallgatói Ügyeket Támogató Irodától (továbbiakban: SHÜTI).** | SHÜTI | A fogyatékosság igazolására sem orvosi, sem más, egészségügyi, vagy igazságügyi szakértői szakvélemény nem fogadható el. A fogyatékosság igazolásának szabályait, az e hatáskörben eljáró szakértői bizottságokat a Vhr. 63. § (1) tartalmazza. Fontos kiegészíteni e paragrafust azzal, hogy a hallgató a SHÜTI-től kaphat szolgáltatást. A kari koordinátortól igényelheti a mentességeket, de a számára szükséges készségfejlesztő foglalkozásokat, szociális gondozást, személyi segítőt és a tananyag adaptációját a SHÜTI szakemberei biztosítják. |
| 208. § A tartós orvosi kezelésre szoruló hallgató kérésére a betegségéből adódó, a tanulást befolyásoló speciális szükségletek fennállása esetén a speciális bizottság véleménye alapján a speciális szükségletű hallgatóknak az egyetem által biztosítható kedvezmények közül bármelyikben részesíthető. | 208. § A tartós orvosi kezelésre szoruló/krónikus betegséggel élő hallgató, kérésére a betegségéből adódó, a tanulást befolyásoló speciális szükségletek fennállása esetén ~~a speciális bizottság~~ **a SHÜTI, vagy a kari fogyatékosügyi koordinátor** véleménye alapján ~~a speciális szükségletű hallgatóknak~~ az egyetem által biztosítható kedvezmények közül bármelyikben részesíthető. | SHÜTI | A kari speciális bizottságok ülésezése ritka, és sok esetben szakmai kompetencia híján nem tudják eldönteni, hogy a hallgatónak mely kedvezmények adhatóak. A SHÜTI szakemberei a kari koordinátorokkal rendszeresen konzultálnak, szakmai kompetenciákkal bírnak a döntés meghozatala tekintetében) |
| 209. § (1) A speciális szükségletű hallgató akkor jogosult igénybe venni a jogszabály, illetőleg az egyetem által biztosított segítségnyújtási formákat, eszközöket, mentességet vagy kedvezményeket (a továbbiakban együtt: támogatás), ha magát mint speciális szükségletű hallgató regisztrálja, és a regisztráció elfogadásáról való döntés bekerül az Elektronikus Tanulmányi Rendszerbe.(2) A regisztráció az Elektronikus Tanulmányi Rendszerben elektronikus űrlapon vagy a kari honlapokon közzétett és letölthető, kinyomtatott űrlapon a kari koordinátorhoz benyújtott kérelemben a hallgatói jogviszony létesítésekor vagy azt követően bármikor kezdeményezhető. A regisztrációs kérelem melléklete a jogszabályban rögzített, kötelező tartalmú, a rehabilitációs szakértői szerv által kibocsátott szakértői vélemény. Hiányos tartalmú vélemény esetén a hallgató hiánypótlásra kötelezhető.(3) Külföldi állampolgárságú hallgató esetében a regisztrációs kérelem melléklete a külföldi intézmény által kibocsátott, eredeti szakvélemény, valamint – ha nem angol nyelvű – annak angol vagy magyar nyelvű hiteles fordítása.(4) A regisztráció elfogadásáról a kari speciális bizottság vagy átruházott hatáskörben a kari koordinátor dönt. A döntéshez kikérheti a Speciális Hallgatói Ügyeket Támogató Iroda véleményét. A döntésről a kari koordinátor feljegyzésben értesíti a TH-t. A feljegyzés tartalmazza az Elektronikus Tanulmányi Rendszerben való nyilvántartáshoz szükséges valamennyi adatot. A feljegyzés a hallgató személyi anyagába kerül. A regisztráció elfogadásáról való döntéssel egyidejűleg a kari koordinátor kiállítja a speciális szükségletű hallgató számára azt az igazolást, amely alapján a hallgató kezdeményezheti a fogyatékosságával összefüggő támogatások igénybevételét. | 209. § (1) A speciális szükségletű hallgató akkor jogosult igénybe venni a jogszabály, illetőleg az egyetem által biztosított segítségnyújtási formákat, eszközöket, mentességet vagy kedvezményeket (a továbbiakban együtt: támogatás), ha magát, mint speciális szükségletű hallgató regisztrálja, és a regisztráció elfogadásáról való döntés bekerül az Elektronikus Tanulmányi Rendszerbe.(2) A regisztráció az Elektronikus Tanulmányi Rendszerben elektronikus űrlapon vagy a kari honlapokon közzétett és letölthető, kinyomtatott űrlapon a kari koordinátorhoz benyújtott kérelemben a hallgatói jogviszony létesítésekor vagy azt követően bármikor kezdeményezhető. A regisztrációs kérelem melléklete a jogszabályban rögzített, kötelező tartalmú, ~~a rehabilitációs szakértői szerv~~ **a szakértői bizottságok (pedagógiai szakszolgálatok, és jogelődjeik, illetve az ELTE Gyakorló Országos Pedagógiai Szakszolgálat[a továbbiakban: GYOPSZ] és a korábbi jogszabályoknak megfelelő rehabilitációs szakértői szervek és jogelődjeik)** által kibocsátott szakértői vélemény. Hiányos tartalmú vélemény esetén a hallgató hiánypótlásra kötelezhető.(3) Külföldi állampolgárságú hallgató**nak** ~~esetében a regisztrációs kérelem melléklete a külföldi intézmény által kibocsátott, eredeti szakvélemény, valamint – ha nem angol nyelvű – annak angol vagy magyar nyelvű hiteles fordítása.~~ **a saját országa eljárásának megfelelő szerv által kiadott igazolást szükséges benyújtania a GYOPSZ-hoz. E dokumentum hiteles magyar vagy angol nyelvű fordítása (vagy ha a hallgató korábbi tanulmányait biztosító oktatási intézmény ezt ki tudja állítani, az intézmény általi fordítás alapján, külön vizsgálat (és felülbírálat) nélkül az ELTE GYOPSZ igazolja a hallgató fogyatékosságának fennállását.**(4) A regisztráció elfogadásáról a kari speciális bizottság vagy átruházott hatáskörben a kari koordinátor dönt. A döntéshez kikérheti a Speciális Hallgatói Ügyeket Támogató Iroda véleményét. A döntésről a kari koordinátor feljegyzésben értesíti a TH-t. A feljegyzés tartalmazza az Elektronikus Tanulmányi Rendszerben való nyilvántartáshoz szükséges valamennyi adatot. A feljegyzés a hallgató személyi anyagába kerül. A regisztráció elfogadásáról való döntéssel egyidejűleg a kari koordinátor kiállítja a speciális szükségletű hallgató számára azt az igazolást, amely alapján a hallgató kezdeményezheti a fogyatékosságával összefüggő támogatások igénybevételét. | SHÜTI | Módosítás indoklása: jogszabályváltozásGYOPSZ honlapján <https://gyopsz.elte.hu/foreignstudents?m=8338> lévő információ alapján: „A (korábbi) Emberi Erőforrások Minisztériuma és az Innovációs és Technológiai Minisztérium Felsőoktatásért Innovációért és Szakképzésért Felelős Államtitkárságának közös álláspontja alapján külföldi hallgatók esetében az alábbiak szerint járunk el. Külföldi hallgatóknak a saját országukban megállapítottak szerint fogyatékosságuk igazolását szükséges benyújtaniuk az ELTE Gyakorló Országos Pedagógiai Szakszolgálathoz. E dokumentum hiteles magyar nyelvű fordítása (vagy ha az adott egyetem ezt ki tudja állítani, az egyetem általi fordítás), tehát a külföldön kiállított és fogyatékosságot igazoló dokumentum alapján, külön vizsgálat (és felülbírálat) nélkül az ELTE GYOPSZ igazolja a hallgató, kérelmező fogyatékosságának fennállását a pedagógiai szakszolgálati intézmények működéséről szóló 15/2013 (II. 26.) EMMI rendelet 39. § (7) bekezdése alapján. Orvosi diagnózis önmagában fogyatékosságot nem igazol! Egy rövid angol / magyar nyelvű kísérőlevéllel elegendő a beküldés.”). |
| 210. (1) A speciális szükségletű hallgató kérésére, a kari koordinátor döntése alapján személyi segítőt lehet kijelölni. A beszédfogyatékossággal és végtagmanipulációban akadályozott mozgáskorlátozott hallgatók számára ezen felül igény esetén orális tolmács is biztosítható.(2) A nyomtatott, papíralapú információszerzésben, a tananyag elolvasásában akadályozott hallgató kérése alapján a kari koordinátor kezdeményezésére az egyetem gondoskodik a megfelelő formátumú digitális tananyag biztosításáról.(3) A speciális szükségletű hallgató a tréning jellegű foglalkozások kivételével a kurzusokon hangfelvételt készíthet, azt azonban csak saját tanulmányai során és azokkal összefüggésben használhatja fel. Az oktató és a kurzus résztvevői részére a hangfelvétel készítését előre be kell jelenteni.(4) A speciális szükségletű hallgatónak a vizsga előtt legalább négy munkanappal jelzett kérése esetén a vizsgáztató kötelesa) lehetővé tenni szóbeli vizsga helyett írásbeli vizsga, illetve az írásbeli vizsga helyett szóbeli vizsga letételét,b) engedélyezni az írásbeli számonkérés esetén speciális technikai eszközök használatátc) a felkészülési, illetőleg a teljesítési időt – a nem speciális szükségletű hallgatók esetében megállapított időtartamhoz képest – legalább 30 %-kal meghosszabbítani.(5) A (4) bekezdésben meghatározott rendelkezés nem érinti a hallgató 71. § (5) bekezdésben meghatározott jogát.(6) A speciális szükségletű hallgatónak a vizsga előtt legalább 4 munkanappal jelzett kérése alapján a kari koordinátor gondoskodik a fogyatékossághoz igazodóan a rendelkezésre álló segédeszköz, speciális eszköz, illetőleg jelnyelvi tolmács biztosításáról.(7) A speciális szükségletű hallgatók számára bejelentés vagy pályázat útján nyújtható támogatások bejelentési, illetve pályázati határidejét úgy kell megállapítani, hogy az legalább öt nappal megelőzze a jogszabályban rögzített adatszolgáltatási kötelezettségek határidejét.(8) A mozgáskorlátozott, a látássérült, illetőleg a hallássérült hallgató kérésére, a speciális bizottság javaslata alapján a kurzus oktatója – a jogszabályban meghatározottak szerint – adhatja meg a kurzus követelményei alól a teljes, vagy részleges felmentést, illetve határozza meg a helyettesítő követelményeket.(9) A speciális szükségletű hallgatót kérésére, a kari speciális bizottság javaslata alapján kizárólag a mentesítés alapjául szolgáló körülménnyel összefüggésben a kar vezetője mentesítheti a nyelvvizsga vagy annak egy része, illetve szintje alól. | 210. **§** (1)A speciális szükségletű hallgató kérésére, a ~~kari koordinátor döntése~~ **a kari koordinátor tájékoztatása mellett a SHÜTI** személyi segítőt **jelölhet ki**. **A személyi segítőkkel kötendő szerződés és a személyi segítők felkészítése és szupervíziója a SHÜTI szakembereinek feladata.** ~~A beszédfogyatékossággal és végtagmanipulációban akadályozott mozgáskorlátozott hallgatók számára ezen felül igény esetén orális tolmács is biztosítható.~~(2) A nyomtatott, papíralapú információszerzésben, a tananyag elolvasásában akadályozott hallgató kérése alapján a kari koordinátor kezdeményezésére az egyetem gondoskodik a megfelelő formátumú digitális tananyag biztosításáról. **Az adaptált tananyagok előállításához a SHÜTI szakemberei adnak szakmai tanácsot és igény szerint elvégzik az adaptációt.**(3) A speciális szükségletű hallgató a tréning jellegű foglalkozások kivételével a kurzusokon hangfelvételt készíthet, azt azonban csak saját tanulmányai során és azokkal összefüggésben használhatja fel. Az oktató és a kurzus résztvevői részére a hangfelvétel készítését előre be kell jelenteni.(4) A speciális szükségletű hallgatónak a ~~vizsga~~ **számonkérés** előtt legalább négy munkanappal, záróvizsga esetén a záróvizsgára történő jelentkezéskor jelzett kérése esetén a vizsgáztató kötelesa) lehetővé tenni szóbeli vizsga helyett írásbeli vizsga, illetve az írásbeli vizsga helyett szóbeli vizsga letételét,b) engedélyezni az írásbeli számonkérés esetén speciális technikai eszközök használatátc) a felkészülési, illetőleg a teljesítési időt – a nem speciális szükségletű hallgatók esetében megállapított időtartamhoz képest – legalább 30 %-kal meghosszabbítani.(5) A (4) bekezdésben meghatározott rendelkezés nem érinti a hallgató 71. § (5) bekezdésben meghatározott jogát.(6) A speciális szükségletű hallgatónak a vizsga előtt legalább 4 munkanappal jelzett kérése alapján a kari koordinátor gondoskodik a fogyatékossághoz igazodóan a rendelkezésre álló segédeszköz, speciális eszköz, illetőleg jelnyelvi**, orális vagy jegyzetelő** tolmács biztosításáról.(7) ~~A speciális szükségletű hallgatók számára bejelentés vagy pályázat útján nyújtható támogatások bejelentési, illetve pályázati határidejét úgy kell megállapítani, hogy az legalább öt nappal megelőzze a jogszabályban rögzített adatszolgáltatási kötelezettségek határidejét.~~(8) A mozgáskorlátozott, a látássérült, illetőleg a hallássérült hallgató kérésére, a speciális bizottság javaslata alapján a kurzus oktatója – a jogszabályban meghatározottak szerint – adhatja meg a kurzus követelményei alól a teljes, vagy részleges felmentést, illetve határozza meg a helyettesítő követelményeket.(9) A speciális szükségletű hallgatót kérésére, a kari speciális bizottság javaslata alapján kizárólag a mentesítés alapjául szolgáló körülménnyel összefüggésben a kar vezetője mentesítheti ~~a nyelvvizsga vagy annak egy része, illetve szintje~~ **az idegen szaknyelvi ismeretek tudásmérése vagy annak egy része, illetve szintje** alól. | SHÜTI | A személyi segítők alkalmazásáról a gyakorlatban mindig a SHÜTI szakembereinek a véleményét kérik ki a koordinátorok és a segítést is a SHÜTI fizeti és szervezi.A Vhr. 62. § (1) pontjába már bekerült az orális tolmácsolás lehetősége is.)Ez a gyakorlat: a hallgató a SHÜTI-hez fordul, ha a nyomtatott tananyagok nem akadálymentesek számára.)Sok esetben az oktatók a zárthelyi dolgozatra nem vonatkoztatják a fenti kedvezményeket, mivel a szó szoros értelmében a ZH nem vizsga, hanem a szemeszterközi számonkérés egyik fajtája.)Jogszabályváltozás: a kötelező nyelvvizsga eltörlése. |